stanford-oval/wikipedia huggingface dataset:
The Unborn (vuoden 2009 elokuva)
Julkaisu ja vastaanotto > Julkaisu

The Unborn sai Yhdysvaltain ensi-iltansa 9. tammikuuta 2009. Tuotantoyhtiönäkin toiminut Rogue Pictures vastasi elokuvan teatterilevityksestä Yhdysvalloissa. Elokuva tuotti avausviikonloppunaan Yhdysvalloissa 19 810 585 dollaria 2 357 elokuvateatterissa. Elokuva tuotti Yhdysvalloissa yhteensä 42 670 410 dollaria yhteensä 2 359 elokuvateatterissa 8-viikkoisen teatterikierroksensa aikana, ja ulkomailla se tuotti 35 538 402 dollaria. Maailmanlaajuisesti The Unborn tuotti yhteensä 78 208 812 dollarin lipputulot. Suomessa The Unborn sai ensi-iltansa 13. maaliskuuta 2009. Finnkino oli elokuvan teatterilevittäjänä Suomessa. The Unborn oli Suomessa 99. katsotuin elokuva 10 674 hengen katsojamäärällään vuonna 2009.
Julkaisu ja vastaanotto > Vastaanotto

The Unborn on saanut elokuvakriitikoilta kielteisen vastaanoton. Rotten Tomatoes -sivuston mukaan vain 10% kriitikoista oli antanut elokuvalle positiivisen arvosanan 3,2/10 keskiarvolla. Keräys perustuu 115 arviointiin. 831 761 käyttäjästä 30% on antanut elokuvalle positiivisen arvosanan 2,7/5 keskiarvolla. Metacritic-sivuston mukaan 16 arvostelun perusteella elokuva on saanut 30 pistettä sadasta mahdollisesta. Metacriticin 83 käyttäjää on antanut elokuvalle keskiarvon 5,2/10. Internet Movie Databasen 42 346 käyttäjää on antanut elokuvalle keskiarvon 4,8/10.
Esimerkkinä nuivista kritiikeistä käyköön Turun Sanomien Tapani Maskulan arvostelun loppulausunto: ”David S. Goyerin ohjaustyö on masentava esimerkki amerikkalaista kauhuelokuvaa vaivaavasta nykyrappiosta. Juoni ja näyttelijät ovat sivuseikkoja tehostetykityksessä, joka Manaajaa (1973) sumeilematta lainaamalla muuttaa koko tarinan vähitellen tahattomaksi camp-huumoriksi. Luistavan tekniikan kiillottamaa huonoa makua ei voi puolustella edes vaatimattomalla budjetilla kun suoraan videolevitykseen tyrkättyjen halpisten joukosta löytyy paljon paremmalla psykologisella vaistolla terästettyä hölynpölyä.”
Julkaisu ja vastaanotto > Palkinnot ja ehdokkuudet

| Palkinnot ja ehdokkuudet> Palkinto | Palkinnot ja ehdokkuudet> Kategoria | Palkinnot ja ehdokkuudet> Ehdokas | Palkinnot ja ehdokkuudet> Tulos |
| --- | --- | --- | --- |
| BET-palkinto | Paras miesnäyttelijä | Idris Elba | Ehdokkuus |
DVD- ja blu-ray-julkaisut

Universal Studios Home Entertainment julkaisi The Unbornin Yhdysvalloissa DVD:lle ja blu-raylle 7. heinäkuuta 2009. DVD-julkaisu sisältää elokuvan 88-minuuttisen teatteriversion ja 89-minuuttisen sensuroimattoman version sekä poistetut kohtaukset. DVD- ja blu-ray-julkaisut tuottivat Yhdysvalloissa 11 828 987 dollaria vuonna 2009. Universal Pictures Finland Oy julkaisi elokuvan Suomessa DVD:lle 29. heinäkuuta 2009.
Aiheesta muualla

The Unborn Internet Movie Databasessa (englanniksi)
The Unborn Elonet.
The Unborn AllMoviessa. (englanniksi)
The Unborn Rotten Tomatoes -sivustolla (englanniksi)
The Unborn Metacriticissä (englanniksi)
The Unborn Box Office Mojossa (englanniksi)
Sizzla

| Miguel Orlando Collins |
| --- | --- |
 Sizzla vuonna 2005.
Henkilötiedot
Syntynyt: 17. huhtikuuta 1976 (ikä 48)
Muusikko
Taiteilijanimi:  Sizzla, Sizzla Kalonji
Aktiivisena:  1995–
Tyylilajit:  reggae, dancehall
Levy-yhtiöt:  Kalonji, Greensleeves, VP
Aiheesta muualla
www.sizzla.org
  [ Muokkaa Wikidatassa ] [ ohje ]  
Sizzla Kalonji tai yksinkertaisemmin Sizzla, oikealta nimeltään Miguel Orlando Collins, (s. 17. huhtikuuta 1976 Kingston, Jamaika) on jamaikalainen reggae- ja dancehall-laulaja. Hän syntyi rastafari-perheeseen köyhässä August Townissa, Kingstonissa. Sizzla on julkaissut kymmenvuotisen esiintyjän uransa aikana yli 20 albumia, joista tunnetuimmat ovat Phillip ”Fatis” Burrellin tuottama Praise Ye Jah, sekä Bobby Digitalin tuottamat Black Woman and Child ja The Real Thing. Artisti tunnetaan laajasta ohjelmistosta, joka ulottuu 1990- ja 2000-luvun tiedostavan roots-musiikinanthemien lisäksi myös dancehall-, R'n'B- ja hiphop-vaikutteisiin hitteihin.
Sizzla on saanut kyseenalaista huomiota homovastaisilla sanoituksillaan, joiden takia hän joutui peruuttamaan keikkoja Yhdistyneessä kuningaskunnassa ja Ranskassa.[lähde? ]
Diskografia

Burning Up (1995)
Black Woman & Child (1997)
Praise Ye Jah (1997)
Kalonji (Eurooppa) / Freedom Cry (Yhdysvallat) (1998)
Good Ways (1999)
Royal Son of Ethiopia (1999)
Be I Strong (1999)
Liberate Yourself (2000)
Words of Thruth (2000)
Bob Ashanti (2000)
Taking Over (2001)
Rastafari Teach I Everything (2001)
Black History (2001)
Blaze Up The Chalwa (2002)
Ghetto Revolution (2002)
Up In Fire (2002)
Hosanna (2002)
Rise To The Occasion (2003)
Light Of My World (2003)
Red Alert (2004)
Speak Of Jah (2004)
Judgement Yard (2004)
Stay Focus (2004)
Jah Knows Best (2004)
Life (2004)
Soul Deep (2005)
Brighter Day 2005)
Burning Fire (2005)
Da Real Live Thing (2005)
Jah Protect (2006)
Ain't Gonna See Us Fall (2006)
Waterhouse Redemption (2006)
The Overstanding (2006)
Children of Jah (2007)
I-Space (2007)
Jah Bless Me With Life (2007)
Rastafari (2008)
Aiheesta muualla

Sizzla Kalonji and Judgement Yard
Siyabonga Sangweni

| Henkilötiedot |
| --- | --- | --- |
Koko nimi: Doctor Siyabonga Sangweni
Syntymäaika: 29. syyskuuta 1981 (ikä 43)
Syntymäpaikka: KwaZulu-Natal, Etelä-Afrikka
Pelipaikka: puolustaja
Pituus: 182 senttimetriä
Seura
Seura:  Orlando Pirates
Junioriseurat
:  Royal Chiefs
Seurat
| Vuodet | Seura | O (M) |
| 0000–2005 2005–2011 2011– |  Uthukela  Golden Arrows  Orlando Pirates |  ? (?) 150 (4) 0 (0) |
Maajoukkue
| 2007– |  Etelä-Afrikka | 14 (2) |
 Seurajoukkueuran tilastot kattavat vain kansalliset sarjat, päivitetty 28. toukokuuta 2011.  Maajoukkueuran tilastot päivitetty 28. toukokuuta 2011.
Siyabonga Sangweni (s. 29. syyskuuta 1981 Empangeni, KwaZulu-Natal) on eteläafrikkalainen jalkapalloilija, pelipaikaltaan keskuspuolustaja. Hän edustaa Etelä-Afrikan pääsarjassa pelaavaa Orlando Pirates FC:tä.
Hänen nuorempi veljensä Thamsanqa pelaa Amazulun joukkueessa samalla sarjatasolla.
Maajoukkuemaalit

| # | Päivämäärä | Paikka | Vastustaja | Maali | Lopputulos | Ottelumuoto |
| --- | --- | --- | --- | --- | --- | --- |
| 1 | 24.5.2010 | Soweto, Etelä-Afrikka |  Bulgaria | 1–1 | Tasapeli | Ystävyysottelu |
| 2 | 15.5.2011 | Dar es Salaam, Tansania |  Tansania | 1–0 | Voitto | Ystävyysottelu |
Aiheesta muualla

Sangwenin profiili National-Football-Teams.com. (englanniksi)
Etelä-Afrikan joukkue – Jalkapallon MM-kilpailut 2010
1 Josephs |
2 Gaxa |
3 Masilela |
4 Mokoena |
5 Tshabalala |
6 Sibaya |
7 Thwala |
8 Ngcongca |
9 Sangweni |
10 Pienaar |
11 Davids |
12 Modise |
13 Dikgacoi |
14 Booth  |
15 Khuboni |
16 Khune |
17 Parker |
18 Letsholonyane |
19 Moriri |
20 Khumalo |
21 Mphela |
22 Nomvethe |
23 Walters |
Valmentaja Parreira
Etelä-Afrikan joukkue – Jalkapallon AM-kilpailut 2013
1 Sandilands |
2 Gaxa |
3 Masilela |
4 Nthethe |
5 Ngcongca |
6 Chabangu |
7 Majoro |
8 Tshabalala |
9 Mphela |
10 Serero |
11 Matlaba |
12 Letsholonyane |
13 Dikgacoi |
14 Khumalo  |
15 Furman |
16 Khune |
17 Parker |
18 Phala |
19 Mahlangu |
20 Manyisa |
21 Sangweni |
22 Meyiwa |
23 Rantie |
Valmentaja Igesund
The Pick of Destiny

| The Pick of Destiny Tenacious D |
| --- | --- | --- |

Soundtrack-albumin tiedot
 Äänitetty : maalis–kesäkuu 2005
 Julkaistu: 14. marraskuuta 2006
 Tuottaja(t): John King
 Tyylilaji: heavy metal, hard rock, comedy rock, akustinen rock
 Kesto: 33.40
 Levy-yhtiö: Epic
Tenacious D:n muut julkaisut
| Tenacious D 2001 | The Pick of Destiny 2006 | Rize of the Fenix 2012 |
The Pick of Destiny on yhdysvaltalaisen rockyhtyeen, Tenacious D:n soundtrack-albumi. Albumin kappaleet on tehty elokuvaan Tenacious D: Maailman paras rokkibändi (Tenacious D in: The Pick of Destiny). Albumi julkaistiin vuonna 2006 ja se saavutti sijan kahdeksan Billboardin listalla.
Albumista yleensä

The Pick of Destiny on yhtyeen toinen albumijulkaisu sitten heidän vuonna 2001 julkaistun esikoisalbumin. Albumista julkaistiin sekä sensuroitu, että sensuroimattomaksi jäänyt, alkuperäinen versio. Molemmissa versioissa kuullaan dialoginpätkiä elokuvasta, joita tosin jouduttiin muokkaamaan sensuroituun versioon. Albumista julkaistiin myös rajoitettu erikoispainos, joka sisälsi levyn lisäksi julisteen, kahdeksan tarot-korttia, kolmiulotteisen kannen, sekä  muovisen plektran, joka esiintyy elokuvassa. Mikäli kyseisen erikoispainoksen tilasi yhtyeen viralliselta sivustolta, sai mukaan vielä t-paidan.
Yhtyeen jäsenten, Jack Blackin ja Kyle Gassin lisäksi levyllä esiintyvät muun muassa Meat Loaf, Ronnie James Dio sekä Dave Grohl.
Ensimmäinen singlejulkaisu albumilta on "POD", jonka nimi on lyhenne sanoista "Pick of Destiny". Kappaleesta kuvattiin myös musiikkivideo. Kappaleesta "Classico" animoitiin Flashillä piirretty video. "Classicon" videon on tehnyt sama ryhmä, joka teki videon yhtyeen kappaleelle "Fuck Her Gently".
"The Government Totally Sucks" on ainoa kappale albumilta, joka ei esiinny itse elokuvassa. Sekin on kuitenkin nähtävissä elokuvan ekstroissa, poistetuissa kohtauksissa.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Kickapoo (feat. Ronnie James Dio, Meat Loaf)  | Jack Black, Kyle Gass, Liam Lynch | 4.14 |  |  |  |  |  |  |
| 2. | Classico | Johann Sebastian Bach, Ludwig van Beethoven, Black, Gass, Wolfgang Amadeus Mozart | 0.58 |  |  |  |  |  |  |
| 3. | Baby | Black, Gass | 1.36 |  |  |  |  |  |  |
| 4. | Destiny | Black, Gass | 0.37 |  |  |  |  |  |  |
| 5. | History | Black, Gass | 1.42 |  |  |  |  |  |  |
| 6. | The Government Totally Sucks | Black, Gass | 1.34 |  |  |  |  |  |  |
| 7. | Master Exploder | Black, Gass | 2.24 |  |  |  |  |  |  |
| 8. | The Divide | Black, Gass | 0.22 |  |  |  |  |  |  |
| 9. | Papagenu (He's My Sassafrass) | Black, Gass, John King | 2.24 |  |  |  |  |  |  |
| 10. | Dude (I Totally Miss You) | Black, Gass | 2.53 |  |  |  |  |  |  |
| 11. | Break-In City (Storm the Gate!) | Black, Gass, King, Lynch | 1.22 |  |  |  |  |  |  |
| 12. | Car Chase City | Black, Gass, King, John Konesky, John Spiker | 2.42 |  |  |  |  |  |  |
| 13. | Beelzeboss (The Final Showdown) | Black, Gass, Dave Grohl, Lynch | 5.35 |  |  |  |  |  |  |
| 14. | POD | Black, Gass | 2.32 |  |  |  |  |  |  |
| 15. | The Metal | Black, Gass, Konesky | 2.45 |  |  |  |  |  |  |
|  |  |  | 33.40 |  |  |  |  |  |  |
Singlet > POD > CD

"Pick of Destiny"
"Master Exploder"
"Training Medley"
"Pick of Destiny" (musiikkivideo)
Singlet > POD > Vinyyli

"Pick of Destiny"
"Kong"
Kokoonpano > Tenacious D

Jack Black - laulu, akustinen kitara
Kyle Gass - taustalaulu, akustinen- ja sähkökitara, nokkahuilu kappaleessa "Papagenu (He's My Sassafrass)"
Kokoonpano > Vierailevat muusikot

Dave Grohl - rummut, demoni laulu kappaleessa "Beelzeboss (Final Showdown)"
John Spiker - basso, taustalaulu kappaleessa "Car Chase City", klavinetti kappaleessa "Papagenu (He's My Sassafrass)"
John Konesky - sähkökitara
Liam Lynch - kitara kappaleessa "Beelzeboss (Final Showdown)" ja "Break In-City (Storm Gate!)"
John King - rumpuohjelmointi kappaleessa "Papagenu (He's My Sassafrass)"
Meat Loaf -  vieraslaulu kappaleessa "Kickapoo"
Ronnie James Dio - vieraslaulu "Kickapoo"
Arvostelut

Metacritic: 52/100
Allmusic:
Entertainment Weekly: B+
Rolling Stone:
Soundi:
Sputnikmusic:
Aiheesta muualla

Tenacious D:n virallinen sivusto (englanniksi)
Tenacious D:n videot Sony BMG:n MusicBox-sivustolla (Arkistoitu – Internet Archive) (englanniksi)
Sirhind Fatehgarh Sahib

| Sirhind Fatehgarh Sahib Sirhind |
| --- | --- |
 Sirhind Fatehgarh Sahib
 Koordinaatit: 30°37′N, 76°23′E 
Valtio:   Intia
Osavaltio:  Punjab
Piirikunta:  Fatehgarh Sahib
Väkiluku (2011):  58 097
Infobox OKVirheellinen NIMI-arvo: 
Sirhind Fatehgarh Sahib on kaupunki Intian Punjabin osavaltiossa. Sen asukasluku oli vuonna 2011 58 097.
Maantiede

Sirhind Fatehgarh sijaitsee Intian Punjabin osavaltion itäosassa Fatehgarh Sahibin piirikunnassa.
Historia

Sirhindin varhainen historia tunnetaan huonosti, mutta paikkakunnalla on ollut pitkä historia jo ennen islamilaista keskiaikaa. Joitakin mainintoja paikkakunnasta tehdään lähinnä ennustuksia käsittelevässä teoksessa Prashartantara ja siihen perustuen Varahamihiran teoksessa Brihat samhita. Varhainen nimi paikkakunnalle oli Satudar Desh. Nimi Sirhind muodostuu sanoista sir-Hind, eli vapaasti kääntäen "Intian pää" viitaten sen strategiseen sijaintiin. Kaupunki oli rajapaikkakunta osana Palan valtakuntaa.
Varsinaisesti kaupungista tuli tärkeämpi paikkakunta islamilaisten ghuridien valtakaudella. Se kasvoi edelleen etenkin Delhin sulttaani Firuz Šah Tughluqin valtakaudella. Myöhemmin kaupunki oli samaa sulttaanikuntaa hallineen Lodi-dynastian hallitsija Bahlul Lodin kruunajaispaikka vuonna 1451. Kaupunki jatkoi kasvuaan mogulien valtakaudella, mutta sen päättyessä 1700-luvun lopulla alkoivat sikhien iskut sitä vastaan. Kaupungista tuli lopulta osa Patialan ruhtinaskuntaa. Patialasta tuli puolestaan brittiläinen protektoraatti vuonna 1809. Intian jaon yhteydessä vuonna 1947 Patialasta tuli osa itsenäistynyttä Intiaa.
Väestö

Vuoden 2011 Intian väestönlaskennan mukaan Sirhind Fatehgarh Sahibin asukasluku oli 58 097. Sen asukkaista 50,55 % oli sikhejä, 45,86 % hinduja ja 2,81 % muslimeja.
Sotaveromerkki

Maltalainen päällepainama sotaveromerkki vuodelta 1918.
Kanadalainen sotaveromerkki vuodelta 1915.
Sotaveromerkki on postimerkkilaji, joka kiinnitetään postilähetykseen tavallisen postimerkin lisäksi. Se on samankaltainen kuin postiveromerkki, mutta siitä saatavat tulot käytetään sotakulujen maksamiseen. Kuten muidenkin postiverojen maksaminen sotaveromerkkien käyttäminen on ollut pakollista tiettyinä aikoina.
Ensi kerran sotaveromerkit otettiin käyttöön Espanjassa 1874 kolmannen karlistisodan aikana. Useita muitakin merkkejä julkaistiin vuonna 1879. Ne olivat peruspainatukseltaan samanlaisia kuin sinä vuonna julkaistut tavalliset postimerkit, mutta niissä oli lisäteksti Impuesto de Guerra tai Impto de Guerra. Ensimmäisen maailmansodan aikana brittiläiset territoriot tuottivat sotaveromerkkejä päällepainamalla tavallisiin postimerkkeihin sanat WAR (sota) tai WAR TAX (sotavero).
Kanada meni askeleen pidemmälle ja alkoi 1915 muunnella amiraaleja esittävän postimerkkisarjansa painolevyjä. Aluksi merkkeihin lisättiin teksti WAR TAX ja vuonna 1916 teksti 1 T C, joka tarkoitti että merkistä kannettiin siihen merkityn postimaksun lisäksi yhden sentin suuruinen vero. Tällaisten merkkien käyttö postilähetyksissä oli välttämätöntä, eikä suinkaan vapaaehtoista.
Sperry

| Sperry Corporation |
| --- | --- |
Perustettu:  1910
Lakkautettu:  1986
Kotipaikka:  Yhdysvallat
Toimiala:  elektroniikkateollisuus, tietotekniikka
Infobox OKVirheellinen NIMI-arvo: 
Sperry Corporation oli yhdysvaltalainen vuonna 1910 perustettu elektroniikkateollisuuden yhtiö. Yhtiöstä osa on nykyisin Unisysin alaisuudessa ja osa Honeywellin.
Vuonna 1955 yritys hankki Remington Randin ja muutti nimensä muotoon Sperry Rand. Remington Randin mukana yhtiö sai myös Eckert–Mauchly Computer Corporation -yhtiön.
Marraskuussa 1971 ilmoitettiin Sperry Randin ottavan vastuulleen RCA:n asiakkaat sen hankkiutuessa eroon tietokoneosastostaan. Sopimuksen mukaan Sperry Rand maksoi RCA:lle noin 70 miljoonaa dollaria vuonna 1972 sekä viiden vuoden ajan osan liikevaihdosta.
Sperry Rand tunnettiin yhtenä "seitsemästä kääpiöstä", jotka IBM:n ohella valmistivat suurtietokoneita.
Marraskuussa 1986 Burroughs Corporation ja Sperry yhdistyivät muodostaen Unisys-yhtiön.
Tuotteet

Yhtiön tuotteisiin kuuluu mm. UNIVAC-sarjan tietokoneita kuten UNIVAC 1107.
Yhtiö valmisti myös ilmailuun avioniikkakomponentteja kuten hyrräkompasseja.
Tytäryhtiöt

Yhtiön tytäryhtiöitä olivat muun muassa Sperry Univac, Sperry Remington ja Sperry New Holland.
Käännös suomeksi
Sketsiä!

Sketsiä! (engl. Planet Sketch) on brittiläisen Aardman Animationsin ja kanadalaisen Decode Entertainmentin tuottama lastenohjelma. Sarjaa tehtiin kaksi kautta vuosina 2005–2008. Suomessa sitä esitettiin Ylen Galaxi-ohjelmassa.
Suomenkieliset ääninäyttelijät

Petri Hanttu
Aku Laitinen
Samuel Harjanne
Max Ovaska
Rinna Paatso
Timo Tuominen
Rauno Ahonen
Oskari Tamminen
Viivi Tamminen
Heljä Heikkinen
Johanna Viksten
Aiheesta muualla

Sketsiä! Internet Movie Databasessa (englanniksi)
Stanislaus Tobias Magombo

Stanislaus Tobias Magombo (24. helmikuuta 1968 – 6. heinäkuuta 2010) oli malawilainen roomalaiskatolinen piispa. Hänet vihittiin papiksi Dedzan hiippakuntaan 3. elokuuta 1996 ja nimitettiin Lilongwen hiippakunnan vihkipiispaksi sekä Caesarea in Mauretanian titulaaripiispaksi 29. huhtikuuta 2009. Piispaksi vihkiminen seurasi 11. heinäkuuta. Pääkonsekraattorina toimi Rémi Joseph Gustave Sainte-Marie, jota avustivat Tarcisius Gervazio Ziyaye ja Felix Eugenio Mkhori.
Magombo kuoli Mtengo wa Nthenga Mission Hospitalissa Dowan piirikunnassa.
Stanislaus Lokuang

Stanislaus Lokuangin vaakuna
Stanislaus Lokuang (1. tammikuuta 1911 – 28. helmikuuta 2004) oli taiwanilainen roomalaiskatolinen arkkipiispa. Hänet vihittiin papiksi 9. helmikuuta 1936 ja nimitettiin Tainanin hiippakunnan johtoon 21. maaliskuuta 1961. Piispaksi vihkiminen seurasi 21. toukokuuta. Pääkonsekraattorina toimi paavi Johannes XXIII, jota avustivat Fulton John Sheen ja Edoardo Mason.
Lokuang sai 15. helmikuuta 1966 nimityksen Taipein arkkipiispaksi, jona hän toimi, kunnes erosi 5. elokuuta 1978. Hän osallistui Vatikaanin toiseen kirkolliskokoukseen.
Sopimus Saksaa koskevasta lopullisesta järjestelystä

Sopimus
Sopimus Saksaa koskevasta lopullisesta järjestelystä eli lyhyemmin Saksojen yhdistymissopimus on 12. syyskuuta 1990 Moskovassa solmittu sopimus, jossa sovittiin Saksan jälleenyhdistymisestä.
Sopimuksen osapuolet olivat kaksi Saksaa (liittotasavalta ja DDR) sekä neljä toisen maailmansodan liittoutunutta voittajavaltiota (Yhdysvallat, Neuvostoliitto, Yhdistynyt kuningaskunta ja Ranska). Osapuolten mukaan sopimuksesta käytetään myös nimeä 2+4-sopimus.
Sopimuksen allekirjoittivat ulkoministerit Hans-Dietrich Genscher (Saksan liittotasavalta), Lothar de Maizière (Saksan demokraattinen tasavalta), Roland Dumas (Ranska), Eduard Ševardnadze (Neuvostoliitto), Douglas Hurd (Yhdistynyt kuningaskunta) ja James Baker (Yhdysvallat).
Saksan jälleenyhdistyminen tapahtui kolme viikkoa sopimuksen solmimisen jälkeen 3. lokakuuta. Sopimuksen mukaan Neuvostoliiton asevoimien oli vedettävä joukkonsa itäisen Saksan alueelta ja Berliinin itäosasta viimeistään vuonna 1994. Yhdistyvä Saksa puolestaan lupasi Neuvostoliitolle, että vaikka voikin jatkaa läntisen Saksan jäsenyyttä Pohjois-Atlantin sopimusjärjestössä, se ei kuitenkaan sallisi neuvostojoukkojen vetäydyttyä vieraita joukkoja eikä niiden ydinaseita, mukaan lukien myöskään kuljetusalustoja kuudessa maassa eli osavaltiossa, jotka liittyivät liittotasavaltaan vuonna 1990 (Berliinin ja entisen Itä-Saksan valtion alue). Samalla myös sovittiin, että sekä entisen Itä-Saksan ja Puolan välinen sopimus rajasta Oder–Neisse-linjalla vuodelta 1950 että Saksan liittotasavallan ja Puolan välinen sopimus vuodelta 1970 tunnustetaan yhdistyvän Saksan ja Puolan välisellä sopimuksella.
Sopimus tuli voimaan 15. maaliskuuta 1991, jolloin Saksasta tuli täysin suvereeni valtio. Se sai oikeuden hallita kaikkia alueitaan, myös toisen maailmansodan neljän voittajavaltion miehittämää Berliiniä.
Aiheesta muualla

Vertrag über die abschließende Regelung in bezug auf Deutschland vom 12. September 1990 Die Stiftung Haus der Geschichte der Bundesrepublik Deutschland (saksaksi)
Treaty on the Final Settlement with Respect to Germany U.S. Diplomatic Mission to German (englanniksi)
Договор об окончательном урегулировании в отношении Германии Викитека (venäjäksi)
Traité portant règlement définitif concernant l'Allemagne Digithèque de matériaux juridiques et politiques (ranskaksi)
Sound of Silence (Dami Imin kappale)

|  Sound of Silence |
| --- | --- |
 Dami Im esittämässä kappaletta toisen semifinaalin harjoituksissa.
Kappaleen tiedot
Esittäjä(t):  Dami Im
Levy-yhtiö:  Sony
Kesto:  3:15
Tyylilaji:  pop
Julkaistu:  11. maaliskuuta 2016
Säveltäjä(t):  Anthony Egizii, David Musumeci
Sanoittaja(t):  Anthony Egizii, David Musumeci
Tuottaja(t):  DNA Songs
Euroviisutiedot
Vuosi:  2016
Maa:  Australia
Kieli:  englanti
Sijoitus:  2.
Pisteet:  511
Sijoitus semifinaalissa:  1.
Pisteet semifinaalissa:  330
Sanat:  sanoitus
Video:  videolinkki
Muuta:  keräsi eniten ääniä asiantuntijaraadeilta
Sound of Silence (suom. Hiljaisuuden ääni) on eteläkorealaissyntyisen australialaislaulaja Dami Imin kappale, jolla hän edusti Australiaa vuoden 2016 Eurovision laulukilpailussa Tukholmassa. Kappaleen ovat säveltäneet ja sanoittaneet Anthony Egizii ja David Musumeci.
Dami Im valittiin Australian euroviisuedustajaksi maaliskuussa 2016. Kappale julkistettiin vähän yli viikko myöhemmin. Sound of Silence kilpaili Euroviisujen toisessa semifinaalissa, jossa se sijoittui ensimmäiseksi 330 pisteellä selviten finaaliin. Finaalissa Dami Im sijoittui kappaleellaan toiseksi kerättyään 511 pistettä. Kappale keräsi eniten asiantuntijaraatien ääniä, ja johti pitkään pisteenlaskua. Jos Euroviisujen vanha pistelaskutapa olisi ollut vielä käytössä, Australia olisi sijoittunut finaalissa ensimmäiselle sijalle.